Xitoyda 11 nafar ayol va voyaga yetmagan qizni o‘ldirgan shaxs qatl etildi

Xitoy rasmiylari 3-yanvar, payshanba kuni 1998-yildan 2002-yilgacha 11 nafar ayol va voyaga yetmagan qizni zo‘rlab o‘ldirgan Gao Chen’yunni qatl etdi. Bu haqda “TASS” xabar bermoqda.

“Xitoy oliy xalq sudi qarori asosida, o‘lim hukmini ijro etish haqidagi buyruqqa asosan payshanba kuni ertalab Gao Chen’yunni qatl etildi. Hukm ijro etilayotganda prokuratura xodimlari hozir bo‘ldi”, — deyiladi Bayin shahar sudi bayonotida.
Tergov materiallariga ko‘ra, 54 yashar Gao Chen’yun o‘z jinoyatlarini 1988-yildan 2002-yilgacha Gansu provinsiyasi va Ichki Mongoliya avtonom tumani hududida amalga oshirgan.